REGOLAMENT TAL-KUMMISSJONI (KE) Nru 1403/2007
tat-28 ta’ Novembru 2007
li jerġa' jiftaħ is-sajd għall-bażuga fiż-żoni VI, VII u VIII (l-ilmijiet tal-Komunità u l-ilmijiet li ma jaqgħux taħt il-ġurisdizzjoni ta' pajjiżi terzi) min-naħa ta' bastimenti li jtajru l-bandiera ta' Spanja
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2371/2002 ta' l-20 ta' Diċembru 2002 dwar il-konservazzjoni u l-isfruttar sostenibbli tar-riżorsi tas-sajd skond il-Politika Komuni tas-Sajd (1), u b'mod partikolari l-Artikolu 26(4) tiegħu,
Wara li kkunsidrat ir-Regolament tal-Kunsill (KEE) Nru 2847/93 tat-12 ta' Ottubru 1993 li jistabbilixxi sistema ta’ kontroll li tapplika għall-politika komuni tas-sajd (2), u b'mod partikolari l-Artikolu 21(3) tiegħu,
Billi:
(1)
Ir-Regolament (KE) Nru 2015/2006 tad-19 ta' Diċembru 2006 li jistabbilixxi għall-2007 u l-2008 l-opportunitajiet tas-sajd għall-bastimenti tas-Sajd tal-Komunità għal ċerti stokkijiet ta' ħut tal-baħar fond [titlu mhux uffiċjali] (3) jistabbilixi l-kwoti għall-2007 u l-2008.
(2)
Fit-22 ta' Ottubru 2007, Spanja nnotifikat lill-Kummissjoni, skond l-Artikolu 21(2) tar-Regolament (KEE) Nru 2847/93, li kienet se tagħlaq is-sajd għall-bażuġa fl-ilmijiet taż-żoni VI, VII u VIII ta' l-ICES (l-ilmijiet tal-Komunità u l-ilmijiet li ma jaqgħux taħt il-ġurisdizzjoni ta' pajjiżi terzi) mid-19 ta' Ottubru 2007.
(3)
Fit-13 ta' Novembru 2007, il-Kummissjoni, skond l-Artikolu 21(3) tar-Regolament (KEE) Nru 2847/93, u l-Artikolu 26(4) tar-Regolament (KE) Nru 2371/2002, adottat ir-Regolament (KE) Nru 1328/2007 (4) li jistabbilixxi projbizzjoni tas-sajd għall-bażuġa fiż-żoni VI, VII u VIII ta' l-ICES (l-ilmijiet tal-Komunità u l-ilmijiet li ma jaqgħux taħt il-ġurisdizzjoni ta' pajjiżi terzi) min-naħa ta' bastimenti li jtajru l-bandiera ta' Sanja jew li huma rreġistrati fi Spanja.
(4)
Skond l-informazzjoni li waslet għand il-Kummissjoni mill-awtoritajiet Spanjoli, għad hemm disponibbli kwantità ta' bażuġa fil-kwota Spanjola fiż-żoni VI, VII u VIII (l-ilmijiet tal-Komunità u l-ilmijiet li ma jaqgħux taħt il-ġurisdizzjoni ta' pajjiżi terzi). Għalhekk, għandu jiġu awtorizzat is-sajd għall-bażuġa f'dawn l-ilmijiet minn bastimenti li jtajru l-bandiera ta' Spanja jew irreġistrati fi Spanja.
(5)
Din l-awtorizzazzjoni għandha tidħol fis-seħħ fit-30 ta' Ottubru 2007, biex il-kwantità ta' bażuġa kkonċernata tkun tista' tinqabad sa tmiem din is-sena.
(6)
Ir-Regolament tal-Kummissjoni (KE) Nru 1328/2007 għandu jiġi revokat b'effett mit-30 ta' Ottubru 2007.
ADOTTAT DAN IR-REGOLAMENT:
Artikolu 1
Revoka
Ir-Regolament (KE) Nru 1328/2007 huwa b'dan irrevokat.
Artikolu 2
Dħul fis-seħħ
Dan ir-Regolament għandu jidħol fis-seħħ l-għada tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Għandu japplika mit-30 ta' Ottubru 2007.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 28 ta’ Novembru 2007.